Diari Oficial de la Generalitat Valenciana


Sumari del DOGV 2036, del 01-06-1993 (1993/828168)

ORDRE de 27 d'abril de 1933, del Conseller de Sanitat i Consum, per la qual crea la Comissió Assessora de les Mutualitats d'Accidents de Treball i Malalties Professionals de la Seguretat Social a la Comunitat Autònoma Valenciana.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/27/(3)/dof/vci/html**

### Dades del document

Número de DOGV
:   2036

Data del DOGV
:   01-06-1993

Secció del DOGV
:   DISPOSICIONS GENERALS

Número del document
:   1993/828168


Data del document
:   27-04-1993

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 27 d'abril de 1993, del Conseller de Sanitat i Consum, per la qual crea la Comissió Assessora de les Mutualitats d'Accidents de Treball i Malalties Professionals de la Seguretat Social a la Comunitat Autònoma Valenciana.  
Els serveis sanitaris de les mutualitats d'accidents de treball i malalties professionals de la Seguretat Social (d'ara en avant MATMPSS) conformen un sector, de progressiva importància a la Comunitat Valenciana, que té al seu càrrec l'assistència i, de vegades, la prevenció dels accidents de treball i les malalties professionals en règim de col·laboració en la gestió amb la Seguretat Social.  
Aquesta situació de col·laboració, prevista en els articles 46 i 47.2 de la Llei General de la Seguretat Social i en l'article 2.3 del Decret Legislatiu de gestió institucional de la Seguretat Social, parteix del reconeixement exprés de la titularitat pública exclusiva de la gestió i estableix que alguns ens privats, complint certs requisits i en determinades condicions, s'integren de forma complementària en aquesta tasca de gestió, que no perd amb això la seua naturalesa pública.  
La fórmula de col·laboració en la gestió es basa en els articles 202 a 207 de la Llei General de la Seguretat Social, de la qual és norma reglamentària de desplegament el reglament general aprovat pel Reial Decret 1509/1976, de 21 de maig. Ambdues normes resulten afectades per la disposició addicional catorze de la Llei 4/1990, de 29 de juny, de Pressupostos. Generals de l?Estat per a 1990.  
L'article 12 i concordants de l?esmentat reglament general es refereixen als serveis sanitaris, preventius i de rehabilitació en la seua relació amb l'administració sanitària, relació que es desplega en la Resolució de 15 de desembre de 1981, de la Secretaria d'Estat per a la Sanitat.  
En l?àmbit d'aquestes competències sanitàries, i després de l'aprovació del text refós del Reglament Orgànic i Funcional de la Conselleria de Sanitat i Consum, de 22 de març de 1993, la Direcció General de Salut Pública assumeix, entre altres, competències en la promoció de programes i estudis de salut laboral.  
Fent ús d'aquestes competències, el Conseller de Sanitat i Consum, mitjançant l?Ordre de 23 de març de 1992, va disposar l'adscripció a la Direcció General de Salut Pública de les competències sanitàries en matèria de salut laboral, i, expressament, les corresponents a la planificació, la coordinació i el control de la gestió de les atribuïdes a l'administració sanitària sobre les entitats col·laboradores en la gestió de les contingències d'accident de treball i malaltia professional, en l?àmbit de la Comunitat Valenciana, i facultava la Direcció General de Salut Pública per a dictar les instruccions pertinents per al desenvolupament de les esmentades activitats.  
Amb aquest març normatiu, la Conselleria de Sanitat i Consum considera necessària la creació d'una comissió que aculla la presència de representants de l'administració sanitària valenciana i del sector de les MATMPSS que treballen en el seu àmbit territorial, a fi d'incidir en les activitats desenvolupades per aquestes, i també d'estudiar, informar i assessorar sobre tots els aspectes que, en aquesta matèria, siguen d'interés.  
Per tot això, i fent ús de les facultats que tinc conferides,  
ORDENE  
Article primer  
Crear la comissió assessora en matèria d'actuacions sanitàries de les MATMPSS a la Comunitat Valenciana, que queda adscrita a la Direcció General de Salut Pública.  
Article segon  
Són funcions de la comissió assessora creada per aquesta resolució, les següents:  
1. Elaborar estudis, informes i dictàmens no vinculants, com també prestar assessorament tècnic en les matèries i qüestions que li siguen proposades per la Conselleria de Sanitat i Consum en relació amb els criteris que s'han d'aplicar en matèria de centres, serveis i establiments de les MATMPSS a la Comunitat Valenciana.  
2. Informar sobre propostes de normativa sanitària específica referent a MATMPSS en l?àmbit territorial de la Comunitat Valenciana.  
3. Informar sobre els serveis sanitaris de les entitats col·laboradores en la gestió de Is Seguretat Social a la Comunitat Valenciana, i proposar-hi sistemes d'avaluació.  
4. Informar sobre reclamacions formulades pels usuaris dels serveis sanitaris de les MATMPSS, en matèria sanitària.  
5. Informar sobre expedients aplicadors de sancions de centres o entitats per faltes en matèria sanitària.  
6. Elaborar propostes que afavoresquen la relació entre el sector de les MATMPSS i qualsevol departament de l'administració sanitària valenciana, en qualsevol aspecte de la seua actuació compresa en. aquesta ordre.  
7. Qualsevol altre aspecte de caràcter sanitari que se li encomane en el marc de les seues actuacions.  
Article tercer  
3.1 La comissió assessora de les MATMPSS a la Comunitat Valenciana té els següents membres:  
3. 1.1 President: la Directora General de Salut Pública, o la persona que hi delegue.  
3.1.2 Vocals:  
- Sis representants de les MATMPSS que operen a la Comunitat Valenciana, tres com a titulars i tres com a suplents.  
- Tres representants de la Conselleria de Sanitat i Consum, nomenats pel conseller a proposta de la Direcció General de Salut Pública.  
3.1.3 Secretari: farà les funcions de secretari un dels representants de la Conselleria de Sanitat i Consum, nomenat pel president de la comissió.  
- 3.2 Els vocals elegits entre les MATMPSS representatives del sector a la Comunitat Valenciana, seran nomenats per una resolució del Conseller de Sanitat i Consum.  
3.3 Els nomenaments dels vocals del sector de MATMPSS , tindran una vigència de dos anys i podran ser designats una altra vegada per l?òrgan competent tantes vegades com ho considere així. Aquesta vigència podrà veure's anul·lada si l?entitat representada pateix canvis substancials per fusió, absorció, etc., que modifiquen el seu nivell de representació en la comissió.  
3.4 Els representants de la Conselleria de Sanitat i Consum, a proposta de la Direcció General de Salut Pública, seran nomenats pel Conseller de Sanitat i Consum, el qual pot, segons l?ordre del dia concret de cada reunió, canviar-los.  
Article quart  
Són funcions del president de la comissió:  
1. La representació legal de la comissió.  
2. Convocar les sessions ordinàries i extraordinàries i fixar l'ordre del dia considerant les peticions dels vocals presentades amb anticipació suficient.  
3. Presidir les sessions i moderar-hi el desenvolupament dels debats.  
4. Donar el vist-i-plau a les actes i les certificacions dels acords de la comissió.  
5. Assegurar el compliment de les funcions establertes en aquesta ordre i el desenvolupament de les deliberacions, d'acord amb les normes reguladores, quedant facultat per a suspendre les deliberacions en qualsevol moment, per causa justificada.  
6. Exercir qualsevol altra funció inherent a la seua condició de president de l'òrgan.  
Article cinquè  
Els estudis, les conclusions i les propostes de la comissió assessora de MATMPSS a la Comunitat Valenciana tindran caràcter informatiu i d'assessorament.  
Article sisè  
6.1 La comissió assessora es reunirà, de manera ordinària, semestralment i, de manera extraordinària, quan segons el criteri del president, calga o quan ho sol·liciten, almenys, tres dels seus membres.  
6.2 La convocatòria de reunió correspondrà al president, i contindrà l'ordre del dia de la sessió.  
6.3 El quòrum per a la constitució vàlida de l'òrgan serà la majoria absoluta dels seus components, i, en segona convocatòria, un nombre de membres no inferior a quatre.  
6.4 Els acords s'adoptaran per majoria absoluta dels assistents. En cas d'empat, dirigirà el vot del president.  
6.5 El secretari estendrà acta de les sessions, que firmarà amb el vist-i-plau del president, i que s'aprovarà al final de cada sessió o al principi de la següent. Quedarà sota la seua custòdia el llibre d'actes.  
6.6 La comissió assessora, en tot el que no preveu aquesta ordre, adaptarà el seu funcionament intern a les disposicions generals que regulen els òrgans col·legiats.  
Article seté  
7.1 A fi d'exercir millor les funcions que té encomanades, la comissió assessora podrà constituir grups de treball per fer tasques concretes, que podran estar integrats per membres d'aquesta o per altres experts no membres de la comissió, designats pel seu president.  
7.2 Aquests grups de treball es constituiran durant un temps establert prèviament i informaran la comissió en cada moment que així ho requeresca aquella i, almenys, en acabar la seua actuació.  
7.3 La Conselleria de Sanitat i Consum facilitarà la infrastructura administrativa necessària per al bon funcionament de la comissió i també dels grups de treball que s'hi puguen generar.  
Article vuitè  
La comissió es constituirà en el termini màxim de tres mesos, a partir de l'endemà de la publicació d'aquesta ordre.  
Article novè  
La comissió, com que pot quedar afectada per l'entrada en vigor de noves normatives de rang superior, podrà veure modificada la seua composició amb altres departaments de l'administració autonòmica o agents de participació social.  
DISPOSICIONS FINALS  
Primera  
Faculte la Directora General de Salut Pública per a dictar les instruccions necessàries per a l?execució i el compliment d'aquesta ordre.  
Segona  
Aquesta ordre vigirà des de l?endemà de la seua publicació en el Diari Oficial de la Generalitat Valenciana.  
València, 27 d'abril de 1993.  
El Conseller de Sanitat i Consum,   
JOAQUIN COLOMER SALA


Còpia Permalink ELI